<classify> MKUU wa Mkoa wa Kagera, Brigedia Jenerali Marco Gaguti ameagiza kukamatwa mara moja kwa mawakala wawili wa kampuni binafsi wanaopita vijijini wilayani Karagwe na Kyerwa kwa tuhuma za kuwapotosha na kuwalaghai wakulima wa kahawa wasikubaliane na mfumo wa serikali.RC Gaguti alitoa maelekezo hayo katika mkutano wa viongozi wa vyama vya msingi, watendaji wa kata na viongozi wa Chama Kikuu cha Ushirika mkoani KDCU Limited, wilayani Karagwe mara baada ya kukagua viwanda vitatu vya kukoboa kahawa vya Karim Amri, ASU Company Limited na KDCU Limited.Nimeona nije kujionea msimu unaendeleaje na kama kuna changamoto yoyote tuitatue kwa pamoja na si kusubiri... pia nina taarifa kuwa kuna mawakala wawili wa Kampuni binafsi wamekuwa wakipita vijijini kupotosha wakulima wasifuate mfumo wa Serikali ili baadae waje wanunue kahawa yao kwa bei ndogo tu namuagiza Kamanda Polisi Mkoa...wawakala hao wakamatwe mara moja. aliagiza Mkuu wa Mkoa.Alisema kuwa maelekezo ya Serikali yapo wazi kuwa kama kuna mfanyabiashara yeyote anataka kununua kahawa, awasiliane na ofisi yake lakini awe na bei inayomnufaisha mkulima huku akidai kuwa mpaka sasa hakuna mfanyabishara aliyekidhi vigezo vya kununua zao hilo.Hadi sasa vyama vikuu vya ushirika mkoani Kagera; KCU 1990 LTD na KDCU LTD vimekusanya jumla ya kilogramu milioni 8.5 sawa na asilimia 20 ya malengo ndani ya msimu huu wa 201920.Taarifa zinabainisha zaidi kuwa Shilingi bilioni 6.2 zimelipwa kwa wakulima.  <topic>: kitaifa 